# Premier Automotive Group

### Από τη Βικιπαίδεια, την ελεύθερη εγκυκλοπαίδεια

O Όμιλος Premier Automotive Group (PAG) είναι ένα τμήμα της Ford Motor Company (Όμιλος Ford). Ο Όμιλος συνδυάζει τις δραστηριότητες των πέντε ευρωπαϊκών αυτοκινητοβιομηχανιών που έχει στην κατοχή της η Ford. Οι φίρμες που περιλαμβάνει η PAG περιλαμβάνουν:

- Aston Martin (Άστον Μάρτιν)
- Daimler (Ντέμλερ)
- Jaguar (Τζάγκουαρ)
- Land Rover (Λάντ Ρόβερ)
- Volvo (Βόλβο)

Επίσης, από το 1998 μέχρι το 2002 ανάμεσα στις μάρκες της PAG περιλαμβανόταν και η Lincoln. Σήμερα η μάρκα είναι κομμάτι της Ford, μετά την απόφαση της μητρικής εταιρείας να συμπεριλάβει στην PAG μόνο τις ευρωπαϊκές μάρκες της.

Η PAG έχει την έδρα της στο Λονδίνο, ενώ στην Αμερική η έδρα της είναι στο Ίρβαϊν της Καλιφόρνια, στο πρώτο κτίριο που είχε ποτέ η Ford. Όταν η έδρα της εταιρείας άρχισε να χρησιμοποιείται, μερικοί από τους ορόφους του ήταν αφιερωμένοι εξαιρετικά σε κάθε μία από τις φίρμες της PAG.

## [Επεξεργασία] Aston Martin

Η Aston Martin ήταν μέχρι το 2006 κομμάτι της PAG. Παρόλα αυτά, εξαιτίας των αυξανόμενων οικονομικών προβλημάτων της μητρικής Ford, αποφασίστηκε η πώλησή της (η Aston Martin και η Jaguar είναι οι πιο ζημιογόνες εταιρείες του Ομίλου Ford).

## [Επεξεργασία] Rover

Στις 18 Σεπτεμβρίου 2006, η μητρική Ford ανακοίνωσε την εξαγορά του ονόματος και εμπορικού σήματος της Rover από τη BMW. Ως τμήμα της συμφωνίας εξαγοράς της Land Rover στη δεκαετία του 1990, η Ford διατηρούσε το δικαίωμα εξαγοράς και του εμπορικού σήματος Rover και το δικαίωμα άσκησης βέτο στην πώληση του σήματος από τη BMW σε κάποια άλλη εταιρεία. Η BMW είχε πρόθεση να πουλήσει το σήμα της Rover στη Shanghai Automotive Industry Corporation (SAIC), η οποία έχει ήδη εξαγοράσει τα δικαιώματα παραγωγής μοντέλων της χρεοκοπημένης εταιρείας. Οι δύο εταιρείες όμως έπρεπε να περιμένουν 90 ημέρες μέχρι η Ford να εξετάσει και να συναινέσει στη συμφωνία. Η Ford όμως αποφάσισε να αγοράσει η ίδια το εμπορικό σήμα και να το εντάξει στην PAG. Έχει όμως ανακοινωθεί πως η Ford διαμέσου της PAG δεν προτίθεται να χρησιμοποιήσει το όνομα σε μοντέλα παραγωγής, αλλά πως η αγορά έγινε καθαρά για λόγους προστασίας του ονόματος Land Rover.

## [Επεξεργασία] Άλλες Μάρκες

Εκτός από τις πέντε βασικές μάρκες που αποτελούν την PAG και την ίδια τη Ford, ο Όμιλος Ford έχει στην κατοχή του τις Lincoln (Λίνκολν) και Mercury (Μέρκιουρι), ενώ κατέχει ποσοστό 33.4% στη Mazda, ουσιαστικά ελέγχοντάς την.

## [Επεξεργασία] Διοίκηση της PAG

- 1999 - 2002: Βόλφγκανγκ Ράιτσλε
- 2002 - 2005: Μάρκ Φίλντς
- 2005 – Σήμερα: Λιούις Μπουθ

## [Επεξεργασία] Εξωτερικοί Σύνδεσμοι

- Όμιλος Ford/Μάρκες

Ανακτήθηκε από "http://el.wikipedia.org../../../p/r/e/Premier_Automotive_Group_6476.html"

Κατηγορίες: Αυτοκινητοβιομηχανία | Επιχειρήσεις των ΗΠΑ

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Nederlands
- Русский
- Svenska